**Enéide, IV,642-662**

At trepida et coeptis immanibus effera Dido
sanguineam uoluens aciem, maculisque trementis
interfusa genas et pallida morte futura,
interiora domus inrumpit limina et altos 645
conscendit furibunda rogos ensemque recludit
Dardanium, non hos quaesitum munus in usus.
hic, postquam Iliacas uestis notumque cubile
conspexit, paulum lacrimis et mente morata
incubuitque toro dixitque nouissima uerba: 650
'dulces exuuiae, dum fata deusque sinebat,
accipite hanc animam meque his exsoluite curis.
uixi et quem dederat cursum Fortuna peregi,
et nunc magna mei sub terras ibit imago.
urbem praeclaram statui, mea moenia uidi, 655
ulta uirum poenas inimico a fratre recepi,
felix, heu nimium felix, si litora tantum
numquam Dardaniae tetigissent nostra carinae.'
dixit, et os impressa toro 'moriemur inultae,
sed moriamur' ait. 'sic, sic iuuat ire sub umbras. 660
hauriat hunc oculis ignem crudelis ab alto
Dardanus, et nostrae secum ferat omina mortis.'

**Vocabulaire**

**trepidus**, a, um : tremblant, frémissant

**coeptum,i : l’entreprise**

**immanis**, e : monstrueux, énorme

efferus, a, um : sauvage, farouche, furieux, cruel

**macula**, ae, f. : tache

interfundo, fudi, fusum, fundere : répandre dans, verser entre.

**inrumpo**, is, ere, rupi, ruptum : faire irruption dans, se précipiter dans

**limen**, inis, n. : seuil, entrée

furibundus, a, um : furieux, furibond.

**ensis**, is, m. : l'épée, le glaive

**recludo**, clusi, clusum, ere : - tr. ouvrir, mettre à nu, dégainer, découvrir, dévoiler

**cubile**, is, n. : lit, couche

**exuuiae**, arum : les dépouilles

**exsoluo**, is, ere, solui, solutum : 1. délier, dénouer, détacher 2. dégager 3. ouvrir 4. acquitter, payer entièrement

**perago**, is, ere, egi, actum : accomplir, achever

**inultus**, a, um : non vengé, sans vengeance, impuni

**omen**, inis, n. : présage